Diari Oficial de la Generalitat Valenciana


Sumari del DOGV 4332, del 10-09-2002 (2002/9572)

ORDE de 26 d'agost de 2002, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim de les ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com unes altres actuacions relacionades amb estes obres, convocades per Orde d'esta Conselleria de 28 de febrer de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9572


Data del document
:   26-08-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * servei de vies públiques
    * suport econòmic
    * ordenació hidràulica
    * administració local
    * subministrament d'aigua

ORDE de 26 d'agost de 2002, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim de les ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com unes altres actuacions relacionades amb estes obres, convocades per Orde d'esta Conselleria de 28 de febrer de 2002. [2002/M9572]
  
Per mitjà d'Orde d'esta Conselleria de 28 de febrer de 2002 (DOGV núm. 4.211, de 15 de març), es va publicar la convocatòria d'ajudes a ens locals per a l'execució d'obres en matèria de proveïment, sanejament i defensa contra avingudes, així com unes altres actuacions relacionades amb estes obres.
  
A causa del gran nombre de sol·licituds rebudes, s'ha autoritzat l'ampliació de la línia de subvenció T0004, del programa 512.10, en 100.000 euros en l'anualitat de 2002 i en 200.000 euros en l'anualitat de 2003.
  
Amb este fi i de conformitat amb les atribucions que em conferix l'article 35 de la Llei 5/1983 de la Generalitat Valenciana, de 30 de desembre, de Govern Valencià,
  
ORDENE
  
Article 1
  
Ampliar la línia de subvenció T0004, del programa 512.10, en 100.000 euros en 2002 i en 200.000 euros en 2003, a fi d'atendre un nombre més gran de peticions rebudes dins del termini que s'establia en la convocatòria d'ajudes a ens locals per a l'execució d'obres en matèria de proveïment, sanejament i defensa contra avingudes, així com unes altres actuacions relacionades amb estes obres.
  
Article 2
  
La documentació justificativa de la realització de la part d'obra l'import de la qual corresponga a l'anualitat de 2002 haurà de ser remesa a la Conselleria d'Obres Públiques, Urbanisme i Transports abans del 21 d'octubre d'enguany. La part d'obra l'import de la qual corresponga a l'anualitat de 2003 serà justificada una vegada transcorregut el termini assenyalat per l'ajuntament en l'annex II de l'orde de referència, comptador des de la data de recepció de la notificació de la concessió, i en qualsevol cas abans del 21 d'octubre de 2003.
  
Contra la present orde, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors des del dia següent de la publicació d'esta en el Diari Oficial de la Generalitat Valenciana.
  
Tot això sense perjuí que es puga exercitar qualsevol altre recurs que s'estime oportú.